ກົດໝາຍປາບການສໍ້ລາດບັງຫລວງ ຂອງກໍາປູເຈຍ ສ້າງບັນຫາ ໃຫ້ນັກລົງທຶນຕາເວັນຕົກ
ພວກນັກລົງທຶນຕາເວັນຕົກ ປວດຫົວນໍາ ກົດໝາຍຫ້າມຈ່າຍຄ່າທໍານຽມໃຫ້ລັດຖະກອນ ຂອງກໍາປູເຈຍ.
ເມື່ອຕົ້ນເດືອນນີ້ ລັດຖະບານກໍາປູເຈຍໄດ້ປະກາດວ່າ ໃນຖານະເປັນພາກສ່ວນນຶ່ງຂອງການ ປາບປາມການສໍ້ລາດບັງຫລວງນັ້ນ ຕົນໄດ້ຫ້າມການຈ່າຍເງິນຄ່າທໍານຽມໃດໆ ໃຫ້ແກ່ພວກ ລັດຖະກອນ ໂດຍຈະຖືວ່າເປັນການກະທໍາຜິດກົດໝາຍ ແຕ່ການເຄຶ່ອນໄຫວດັ່ງກ່າວນີ້ ແມ່ນ ໄດ້ສ້າງບັນຫາຊຸດໃໝ່ຂຶ້ນ ທີ່ສ້າງຄວາມວິຕົກກັງວົນໃຫ້ແກ່ວົງການທຸລະກິດຂອງຊາວຕາເວັນ ຕົກໃນກໍາປູເຈຍ ທອງປານ ມີເລື່ອງນີ້ມາສະເໜີທ່ານ ລັດຖະບານກໍາປູເຈຍໄດ້ຄາດຄະເນວ່າ ຄໍາປະກາດນີ້ຈະບໍ່ມີຄວາມສໍາຄັນປານໃດ ຄືເລີ່ມ ຕັ້ງແຕ່ວັນທີ່ 1 ເດືອນສິງຫານີ້ ເປັນຕົ້ນໄປ ກົດໝາຍສອງຂໍ້ຕ່າງກັນ ທີ່ກວມເອົາການສໍ້ ລາດບັງຫລວງທຸກປະເພດນັ້ນ ແມ່ນຈະມີຜົນບັງຄັບໃຊ້ຢ່າງເອົາຈິງເອົາຈັງ ຊຶ່ງສໍາລັບລັດ ຖະບານແລ້ວ ນີ້ເປັນອີກບາດກ້າວນຶ່ງໃນການປາບປາມການສໍ້ລາດບັງຫລວງ ບັນຫາກໍແມ່ນວ່າ ການເຄຶ່ອນໄຫວດັ່ງກ່າວບົ່ງວ່າ ການໃຫ້ເງິນເປັນຄ່າອໍານວຍຄວາມ ສະດວກໃດໆ ຊຶ່ງເປັນຄ່າທໍານຽມທີ່ຈໍາເປັນສໍາລັບການເຮັດທຸລະກິດຢູ່ໃນກໍາປູເຈຍນັ້ນ ຖືວ່າເປັນການກະທໍາຜິດກົດໝາຍ ຜູ້ໃດກໍຕາມ ທີ່ຈ່າຍເງິນຄ່າທໍານຽມທີ່ວ່ານີ້ໃຫ້ແກ່ ລັດຖະກອນ ມີສິດຖືກຈໍາຄຸກ 10 ປີ ແລະຜູ້ທີ່ຮັບເງິນນີ້ ກໍຈະຕິດຄຸກຮອດ 15 ປີ ແຕ່ວ່າອັນໃດກັນແທ້ທີ່ຖືວ່າ ເປັນເງິນຄ່າທໍານຽມອໍານວຍຄວາມສະດວກນີ້? ທ່ານແມັດທິວ ແຣນດອລ (Matthew Rendall) ເປັນຜູ້ຈັດການແລະຫຸ້ນສ່ວນທີ່ບໍລິສັດ ກົດໝາຍ Sciaroni & Associates ທີ່ນະຄອນຫລວງພະນົມເປັນ ທ່ານແຣນດອລ ເວົ້າວ່າ: ທ່ານເເຣນດອລ ກ່າວວ່າ ຄ່າທໍານຽມເຫລົ່ານີ້ ບໍ່ແມ່ນເງິນຫລວງຫລາຍພໍເທົ່າໃດ ແລະ ພວກທຸລະກິດສ່ວນໃຫຍ່ ກໍພາກັນຈ່າຍເງິນນີ້ເປັນປະຈໍາ ເວົ້າອີກໃນແງ່ນຶ່ງນັ້ນກໍແມ່ນວ່າ ເງິນຈໍານວນນີ້ແມ່ນເພື່ອແລ່ນເຈັ້ຍແລ່ນສໍ ໃຫ້ສະດວກ ວ່ອງໄວ ບໍ່ແມ່ນເງິນສິນບົນ ມັນເປັນເງິນຄ່າທໍານຽມແບບດຽວກັນກັບຢູ່ໃນຫລາຍໆ ປະເທດ ທີ່ຕ້ອງໄດ້ເສຍເພື່ອຕໍ່ໜັງສືຜ່ານແດນ ຫລື ອອກໃບຂັບຂີ່ ເປັນຕົ້ນ ຄວາມແຕກຕ່າງກັນນັ້ນ ກໍຄືວ່າປະເທດ ອື່ນໆຈະເຮັດລາຍການຄ່າທໍານຽມໄວ້ ແລະອອກໃບຮັບໃຫ້ ໃນກໍາປູເຈຍນັ້ນ ພວກລູກຄ້າຈ່າຍເງິນໃຫ້ລັດຖະກອນ ທີ່ເອົາເງິນໃສ່ກະເປົ໋າຕົນ ແຕ່ໃດມາແລ້ວ ພວກລັດຖະກອນຂອງ ກໍາປູເຈຍແມ່ນເພິ່ງພາເງິນຄ່າທໍານຽມ ອໍານວຍຄວາມສະດວກນີ້ ເພາະວ່າ ສະເພາະແຕ່ເງິນເດືອນຂອງພວກເຂົາ ເຈົ້າ ກໍມີແຕ່ພຽງປະມານ 50 ໂດລາ ຊຶ່ງຖືວ່າຕໍ່າຫລາຍສໍາລັບອັດຕາການ ຄອງຊີບ ທ່ານ ສະຕີເວິນ ຮິກກິນສ໌ (Stephen Higgins) ຫົວໜ້າເຈົ້າໜ້າທີ່ບໍລິຫານທະນາຄານ ANZ Royal Bank ຊຶ່ງສ່ວນນຶ່ງເປັນສາຂາຂອງທະນາຄານຍັກໃຫຍ່ ANZ ຂອງອອສ ເຕຣເລຍນັ້ນ ອະທິບາຍວ່າ ດ້ວຍເຫດໃດ ການຫ້າມຈ່າຍເງິນຄ່າທໍານຽມອໍານວຍຄວາມ ສະດວກ ຈຶ່ງວ່າເປັນບັນຫາ: ໃນຂະນະທີ່ ບໍ່ຊົງວ່າລັດຖະບານກໍາປູເຈຍຈະຟ້ອງສານແລະດໍາເນີນຄະດີ ພວກນັກລົງທຶນ ທີ່ຈ່າຍຄ່າທໍານຽມອໍານວຍຄວາມສະດວກນັ້ນ ການເຮັດໃຫ້ການຈ່າຍເງິນດັ່ງກ່າວນີ້ເປັນ ເລື້ອງຜິດກົດໝາຍ ແມ່ນໄດ້ພາໃຫ້ກົດລະບຽບ ຕໍ່ຕ້ານການສໍ້ລາດບັງຫລວງ ໃນຮູບແບບ ອື່ນໆ ມີຜົນບັງຄັບໃຊ້ ໃນພວກປະເທດຕາເວັນຕົກ ກົດໝາຍສະຫະລັດ ແລະອອສເຕຣເລຍ ອະນຸຍາດໃຫ້ພວກບໍລິສັດຂອງຕົນຈ່າຍເງິນຄ່າ ທໍານຽມແບບນັ້ນໄດ້ ຖ້າວ່າມັນບໍ່ຜິດກົດໝາຍໃນປະເທດ ທີ່ເຂົາເຈົ້າເຮັດທຸລະກິດນັ້ນ ແລະໃນເມື່ອວ່າ ບັດນີ້ການຈ່າຍເງິນແບບນັ້ນເປັນການຜິດກົດໝາຍ ຢູ່ໃນກໍາປູເຈຍ ບໍລິ ສັດໃດຂອງສະຫະລັດຫລືອອສເຕຣເລຍ ທີ່ຈ່າຍເງິນນັ້ນ ກໍແມ່ນສ່ຽງຕໍ່ການຖືກດໍາເນີນ ຄະດີຢູ່ໃນປະເທດຂອງຕົນ ທ່ານ Rendall ກ່າວວ່າ ຜົນກໍຄືວ່າ ພວກບໍລິສັດຂອງຊາວຕາເວັນຕົກ ແມ່ນຈະບໍ່ພາກັນ ສ່ຽງ ທີ່ຈະຈ່າຍເງິນນັ້ນ ທ່ານກ່າວອີກວ່າ ພວກນັກລົງທຶນທັງຫລາຍໄດ້ຮ້ອງຂໍມາດົນນານແລ້ວ ໃຫ້ລັດຖະບານ ກໍາປູເຈຍ ຮ່າງລະບົບນຶ່ງຂຶ້ນມາ ໂດຍຂຽນຕາຕະລາງ ຄ່າທໍານຽມດັ່ງກ່າວ ແລະອອກ ໃບຮັບເງິນໃຫ້ ຊຶ່ງບັດນີ້ແມ່ນມີຄວາມຈໍາເປັນຢ່າງຮີບດ່ວນຫລາຍຂຶ້ນ ສໍາລັບໃຫ້ລັດຖະ ບານເຮັດເຊັ່ນນັ້ນ ເມື່ອໃດທີ່ເງິນຄ່າທໍານຽມເຫລົ່ານັ້ນ ຖືກຕ້ອງຕາມກົດໝາຍແລ້ວ ພວກບໍລິສັດຕາເວັນຕົກ ກໍຈະສາມາດຈ່າຍເງິນນັ້ນໃຫ້ພວກລັດຖະກອນໄດ້ອີກ ແຕ່ການທີ່ຈະໄປຊອກຮູ້ວ່າ ລັດຖະບານຈະເຮັດແນວໃດແທ້ໆນັ້ນ ກໍຍາກຢູ່ ຄືບໍ່ມີເຈົ້າໜ້າທີ່ ລັດຖະບານຄົນໃດ ຍອມຕອບຄໍາຮ້ອງຂໍຄວາມກະຈ່າງແຈ້ງກ່ຽວກັບນະໂຍບາຍດັ່ງກ່າວ ແລະຄວາມບໍ່ແຈ່ມແຈ້ງທີ່ວ່ານີ້ແມ່ນພາໃຫ້ພວກນັກລົງທຶນຈາກປະເທດຕາເວັນຕົກລັງເລໃຈ ແລະກໍກໍາລັງສົ່ງຜົນກະທົບແລ້ວ ຄືເມື່ອເດືອນຜ່ານມານີ້ ບໍລິສັດ FedEx ຊຶ່ງເປັນບໍລິສັດຮັບສົ່ງຈົດໝາຍ ແລະຫີບຫໍ່ດ່ວນ ຂອງສະຫະລັດ ກ່າວວ່າ ຕົນຈະບໍ່ນໍາສົ່ງສິ່ງຂອງໃດກໍຕາມທີ່ມີຄ່າຫລາຍກວ່າ 300 ໂດລາ ຈົນກວ່າລັດຖະບານຈະອອກຕາຕະລາງລາຍການຈ່າຍຄ່າ ສໍາລັບນໍາສົ່ງວັດຖຸທີ່ມີຄ່າຫລາຍ ກວ່ານັ້ນ ທ່ານ Matthew Rendall ກ່າວວ່າ ຈິງໆແລ້ວສະຖານະການດັ່ງກ່າວນີ້ ອາດຫັນປ່ຽນ ບັນຍາກາດດ້ານທຸລະກິດ ໄປໃຫ້ຜົນປະໂຫຍດແກ່ພວກນັກລົງທຶນຈາກຂົງເຂດເອເຊຍໄດ້ ທ່ານ ແຣນດອລ ເວົ້າວ່າ “ ເຖິງແມ່ນວ່າ ຜົນກະທົບທີ່ເວົ້າມານີ້ ບໍ່ປາກົດວ່າເປັນເຈດຈໍານົງຂອງກົດໝາຍຫ້າມການຈ່າຍ ຄ່າທໍານຽມນັ້ນແຕ່ຢ່າງໃດກໍຕາມ ແຕ່ທ່ານ Rendall ກໍກ່າວວ່າ ມັນອາດຈະສົ່ງຜົນຮັບທີ່ ມອງບໍ່ເຫັນ ເວັ້ນເສຍແຕ່ວ່າ ລັດຖະບານກໍາປູເຈຍ ຈະພົບວິທີແກ້ໄຂບັນຫາດັ່ງກ່າວນີ້ໄດ້